internet vaartha 277 Views
ద్వైపాక్షిక సిరీస్‌ అంశం ముందుకు
కరాచీ : టీమిండియా వచ్చి పాకిసాన్‌లో ద్వైపాక్షిక సిరీస్‌ ఆడేవరకు తాము భారతదేశంలో పర్యటించేది లేదని పాక్‌ క్రికెట్‌ బోర్డు ఎగ్జిక్యూటివ్‌ కమిటీ చైర్మన్‌ నజామ్‌ సేథి స్పష్టం చేశారు. భారతదేశంలో ద్వైపాక్షిక సిరీస్‌ను పునరుద్దరించ డానికి తాము సిద్దంగా ఉన్నామని, అయితే అది పాకిస్థాన్‌ లేదా మరో దేశమైతే ఓకే కానీ, భారత్‌లో మాత్రం కాదని ఆయన పేర్కొన్నారు. సిరీస్‌ ఆడితేనే ఆర్థిక నష్టాల నుంచి బయట పడగలమని, భారత్‌తో ఆడకపోవడం వల్ల ఇన్నాళ్లుగా చాలా నష్టపోయామని సేధీ పేర్కొన్నారు. కాగా భారత్‌లో నిర్వహించే టి20 వరల్డ్‌ కప్‌లో పాల్గొనేందుకు పిసిబికి పాక్‌ ప్రభుత్వం అనుమతించింది. తమ ప్రభుత్వం ఈ విషయంలో ముందడుగు వేస్తుందని, కానీ భారతదేశం కూడా తమ కిచ్చిన మాటను ముందుగా నిలబెట్టుకోవాలని సేథి కోరారు.ముంబై ఉగ్రవాదుల నేపథ్యంలో 2007 తరువాత ఇంత వరకు టీమిండియా వెళ్లి పాకిస్థాన్‌లో సిరీస్‌ ఆడలేదు.గత సంవత్సరం డిసెంబర్‌ నెలలో బిసిసిఐ ఈ దిశగా కొంతవరకు ప్రయత్నాలు చేసినా ప్రభుత్వం మాత్రం అందుకు అనుమతించ లేదు.ముంబై ఉగ్రవాదుల నుంచి ఇటీవల పఠాన్‌కోట్‌ దాడి వరకు పదే పదే ఉగ్రవాదులకు ఊతం ఇచ్చే చర్యలకు పాక్‌ పాల్పడుతుండటంతో ఆ దేశంతో ద్వైపాక్షిక సిరీస్‌ అదీ వాళ్లు మన దేశంలో ఆడేందుకు భారత ప్రభుత్వం సుముఖంగా లేదు.